Katrina na sewe jaar herdenk – met nog ‘n orkaan | Maroela Media
Katrina na sewe jaar herdenk – met nog ‘n orkaan
Dit sal Woensdag presies sewe jaar gelede wees dat die orkaan Katrina New Orleans en omtrekke getref en dood en verwoesting gesaai het. Woensdag sal nog ‘n orkaan volgens waarnemers die streek tref nadat die tropiese storm, Isaac, na verwagting tot ‘n orkaan sou versterk het.
Na raming is sowat 1 500 mense deur Katrina in em om New Orleans dood, en honderde se name is nog nie bekend nie.
In Isaac se aantog is tien mense reeds in Haïti en die Dominikaanse Republiek dood, en die verhoor van die 9/11-verdagte Khalid Sheikh Mohammed en vier medebeskuldigdes in die Amerikaanse basis, Guantánamobaai, Kuba moes uitgestel word.
Die kongres van die Republikeinse Party wat vandag in Tampa, Florida sou begin, is ook met ‘n dag uitgestel. Die vakansiegangers by Florida Keys is aangeraai om die stad dringend te ontruim
Die goewerneurs van vier state, Mississippi, Louisiana, Alabama en Florida, het ‘n noodtoestand afgekondig, en olie-installasies ter see is ontruim en die produksie het tot stilstand gekom.
Twee steeds vermis na tragiese visvanguitstappie
“Bose” man met klippe doodgegooi